Szerettelek esztendeig
Szerettelek esztendeig,
Szeressen már más is addig.
Sokat csókoltam orczádot,
Jaj, hogy adjak róla számot.

Nem bánom én, lelked rajta,
Mindannak te vagy az oka.
Te szegted meg a fogadást,
Ne is várj magadra áldást.

Sirhatok én, ríhatok én,
Módomban van nekem miér.
Előttem a gyászos level,
Rózsám szivét más nyerte el.

Ha elnyerte, éljen vele,
Csak előttem ne ölelje.
Mert ha előttem öleli,
Érte az isten megveri.
Népköltészet